**หน้าที่ความรับผิดชอบและคุณลักษณะงานที่ปฏิบัติของตำแหน่ง**

**ตำแหน่งนักวิชาการสิ่งแวดล้อมชำนาญการพิเศษ**

**ตำแหน่งเลขที่ 184 สังกัดส่วนคุณภาพอากาศ กองจัดการคุณภาพอากาศและเสียง**

**หน้าที่ความรับผิดชอบหลัก**

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญสูงมากด้านคุณภาพอากาศ กองจัดการคุณภาพอากาศและเสียง เพื่อสนับสนุนให้มีการกำหนดนโยบาย แผนกลยุทธ์ของหน่วยงาน มาตรการ มาตรฐานการปฏิบัติงานการจัดการมลพิษทางอากาศตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติที่เกี่ยวข้องกับการจัดการมลพิษทางอากาศ เพื่อให้การดำเนินงานบรรลุตามเป้าหมายแผลสัมฤทธิ์ของกรมควบคุมมลพิษ ภายใต้ข้อกำหนดสูงสุดทางกฎหมายอย่างมีประสิทธิภาพ โดยมีลักษณะงานที่ปฏิบัติในด้านต่าง ๆ ดังนี้

**ก. ด้านการปฏิบัติการ**

1. ประสานงานและร่วมจัดทำนโยบายและแผนการส่งเสริมและรักษาคุณภาพสิ่งแวดล้อมแห่งชาติในส่วนที่เกี่ยวข้องกับคุณภาพอากาศในบรรยากาศ
2. ติดตามตรวจสอบคุณภาพอากาศในบรรยากาศของประเทศไทยอย่างต่อเนื่อง โดยเครือข่ายการติดตามตรวจสอบคุณภาพอากาศ และสภาพอุตุนิยมวิทยาที่เกี่ยวข้อง
3. ติดตามตรวจสอบและเฝ้าระวังสภาพปัญหามลพิษทางอากาศในพื้นที่เฉพาะและสนับสนุนการตอบโต้เหตุฉุกเฉินด้านมลพิษทางอากาศ
4. เสนอแนะการกำหนด ปรับปรุงมาตรฐานและวิธีการตรวจวัดคุณภาพอากาศในบรรยากาศ
5. พัฒนาระบบ รูปแบบ หลักเกณฑ์ปฏิบัติ และวิธีการที่เหมาะสมในการติดตามตรวจสอบคุณภาพอากาศในบรรยากาศ
6. จัดทำหลักเกณฑ์ ขั้นตอนการปฏิบัติงาน และองค์ความรู้ต่าง ๆ ที่เกี่ยวข้องกับการติดตามตรวจสอบคุณภาพอากาศ และมาตรฐานคุณภาพอากาศในบรรยากาศ
7. ให้คำปรึกษา แนะนำ และถ่ายทอดความรู้ทางด้านเทคนิควิชาการที่เกี่ยวข้องกับการจัดการคุณภาพอากาศ การติดตามตรวจสอบคุณภาพอากาศในบรรยากาศ มาตรฐานคุณภาพอากาศในบรรยากาศ
8. ประสานงานหรือสนับสนุนการปฏิบัติงานร่วมกับหน่วยงานอื่นที่เกี่ยวข้องในการจัดการคุณภาพอากาศในบรรยากาศ
9. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

**ข. การวางแผน**

1. ร่วมดำเนินการวางแผนการดำเนินงานของส่วนคุณภาพอากาศ กองจัดการคุณภาพอากาศและเสียง
2. ติดตามการดำเนินงานตามแผน และแก้ไขปัญหาในงาน เพื่อให้การดำเนินงานเป็นไปตามเป้าหมายที่กำหนดไว้
3. ร่วมกำหนดแผนปฏิบัติงานของกองจัดการคุณภาพอากาศและเสียงเพื่อให้การปฏิบัติงานบรรลุภารกิจ นโยบาย และเป้าหมายของกรมควบคุมมลพิษ

ค. การประสาน ...

**ค. การประสานงาน**

1. ประสานการทำงานร่วมกันทั้งภายในส่วนคุณภาพอากาศ กองจัดการคุณภาพอากาศและเสียง
2. โดยมีบทบาทในการให้ความเห็นและคำแนะนำแก่สมาชิก เพื่อให้เกิดความร่วมมือและผลสัมฤทธิ์ตามที่กำหนดไว้
3. ประสานงานส่วนราชการ หน่วยงานที่เกี่ยวข้อง เพื่อให้เกิดการมีส่วนร่วมในการแลกเปลี่ยนความรู้ และการมีส่วนร่วมในการจัดการคุณภาพอากาศและเสียงเป็นไปตามเป้าหมายที่กำหนด
4. ประสานความร่วมมือระหว่างประเทศในส่วนที่เกี่ยวข้องกับการจัดการคุณภาพอากาศและเสียง
5. ประสานงานกับองค์กรภายในและภายนอกในการสร้างการมีส่วนร่วมของหน่วยงานภาครัฐ องค์กรเอกชน องค์กรชุมชน และประชาชน เพื่อเผยแพร่ประชาสัมพันธ์กิจกรรมหรือนโยบายหรือมาตรการต่าง ๆ ของกรมควบคุมมลพิษ ให้เกิดความเข้าใจและความร่วมมือกับผู้มีส่วนเกี่ยวข้อง
6. ร่วมชี้แจงและให้รายละเอียดเกี่ยวกับข้อมูล ข้อเท็จจริง แก่บุคคลหรือหน่วยงานที่เกี่ยวข้อง เพื่อสร้างความเข้าใจหรือความร่วมมือในการดำเนินงานตามที่ได้รับมอบหมาย

**ง. ด้านการบริการ**

1. ให้คำปรึกษา แนะนำ ตอบข้อซักถาม ชี้แจง และบริการข้อมูลเกี่ยวกับส่วนคุณภาพอากาศ แก่หน่วยงานภาครัฐ เอกชน และประชาชนทั่วไป
2. ให้คำปรึกษาและข้อเสนอแนะที่เป็นประโยชน์ในการปฏิบัติงาน และแก้ไขปัญหาต่าง ๆ ที่เกิดขึ้นแก่เจ้าหน้าที่ในระดับรองลงมาในสายงาน ผู้ร่วมงาน หรือหน่วยงานต่าง ๆ ที่เกี่ยวข้อง เพื่อให้การดำเนินงานเป็นไปอย่างราบรื่นและแล้วเสร็จตามเวลาที่กำหนด
3. จัดเก็บข้อมูลเบื้องต้น จัดทำสถิติ รายงาน หรือฐานข้อมูลระบบสารสนเทศเกี่ยวกับงานวิชาการสิ่งแวดล้อม เพื่อให้สนับสนุนภารกิจของส่วนราชการ และประโยชน์ในการพิจารณากำหนดและปรับปรุง นโยบาย แผน มาตรฐาน มาตรการ หลักเกณฑ์ กฎ ระเบียบ เงื่อนไข และกฎหมายที่เกี่ยวกับงานวิชาการสิ่งแวดล้อม